**ใบสรุปการสร้างวิธีดําเนินการมาตรฐาน**

|  |  |
| --- | --- |
|  | **ฉบับที่ 1****พ.ศ.2562** |
| **เตรียมโดย** | **คณะอนุกรรมการจัดทำและปรับปรุงวิธีดำเนินการมาตรฐาน** |
| **วันที่เสนอ** |  |
| **ทบทวนโดย** | **คณะอนุกรรมการจัดทำและปรับปรุงวิธีดำเนินการมาตรฐาน** |
| **วันที่ทบทวน** |  |
| **อนุมัติโดย** | **รองศาสตราจารย์ ดร.สุวิทย์ วงษ์บุญมาก** |
| **ตำแหน่ง** | **อธิการบดีมหาวิทยาลัยราชภัฏกำแพงเพชร** |
| **วันที่อนุมัติ** |  |
| **การแก้ไข** |  |
| **เหตุผลที่แก้ไข** |  |

**สารบัญ**

|  |  |
| --- | --- |
| **ลําดับเรื่อง** | **หน้า** |
| 1 | วัตถุประสงค์ | 24 |
| 2 | ขอบเขต | 24 |
| 3 | ความรับผิดชอบ | 24 |
| 4 | แผนภูมิขั้นตอน การดำเนินการ และผู้รับผิดชอบ | 25 |
| 5 | หลักการปฏิบัติ | 26 |
|  | 5.1 หลักจริยธรรม | 26 |
|  | 5.2 องค์ประกอบของคณะกรรมการฯ | 26 |
|  | 5.3 คุณสมบัติของคณะกรรมการฯ | 26 |
|  | 5.4 เงื่อนไขการแต่งตั้งประธานคณะกรรมการฯ และคณะกรรมการฯ และวาระการปฏิบัติงาน | 27 |
|  | 5.5 การแต่งตั้งคณะกรรมการฯ สมทบ | 27 |
|  | 5.6 การลาออก การพ้นจากตำแหน่ง และการแต่งตั้งทดแทน | 27 |
|  | 5.7 ที่ปรึกษาหรือผู้เชี่ยวชาญ | 28 |
|  | 5.8 หน้าที่ ความรับผิดชอบของผู้ปฏิบัติงาน | 28 |
|  | 5.9 บทบาทและความรับผิดชอบของคณะกรรมการฯ | 29 |
|  | 5.10 สำนักงานคณะกรรมการฯ | 29 |
|  | 5.11 องค์ประชุมของคณะกรรมการฯ | 30 |
|  | 5.12 การพิจารณาตัดสินของคณะกรรมการฯ | 30 |
| 6 | คํานิยาม | 30 |
| 7 | ภาคผนวก | 30 |
| 8 | เอกสารอางอิง | 31 |

1. **วัตถุประสงค์**

คณะกรรมการจริยธรรมการวิจัยในมนุษย์ มหาวิทยาลัยราชภัฏกำแพงเพชรหรือ KamphaengphetRajabhat University - Research Ethics Committee (KPRU-REC) หรือเรียกย่อว่า “คณะกรรมการฯ” ทำหน้าที่เป็นคณะกรรมการด้านจริยธรรมการวิจัยในมนุษย์ ในการพิจารณาโครงการวิจัย ของมหาวิทยาลัย ซึ่งผู้วิจัยสังกัดทั้งนี้เพื่อให้เป็นไปตามข้อบังคับแพทยสภาว่าด้วยการรักษาจริยธรรมแห่งวิชาชีพเวชกรรม พ.ศ. 2549หมวด 9การศึกษาและการทดลองในมนุษย์ ข้อ 47, 48, 49, 50, 51

1. **ขอบเขต**
2. คณะกรรมการฯ มีอำนาจหน้าที่ในการพิจารณาโครงการวิจัยที่เกี่ยวข้องกับมนุษย์ซึ่งดำเนินการโดย
	* 1. นักวิจัย จากหน่วยงานที่ทำข้อตกลงกับมหาวิทยาลัยราชภัฏกำแพงเพชรอาจารย์ นักวิจัย นักศึกษา นักศึกษาหลังปริญญาทุกหลักสูตรของมหาวิทยาลัยราชภัฏกำแพงเพชร
		2. บุคคลภายนอกมหาวิทยาลัยราชภัฏกำแพงเพชรที่ต้องการเก็บข้อมูลในมหาวิทยาลัยราชภัฏกำแพงเพชร
		3. คณาจารย์ของมหาวิทยาลัยราชภัฏกำแพงเพชรเป็นอาจารย์ที่ปรึกษา หรือผู้วิจัยร่วมทั้งนี้การพิจารณาจะครอบคลุมตั้งแต่ ความเหมาะสมของผู้วิจัย ความถูกต้องของเนื้อหาโครงการวิจัย ระเบียบวิธีวิจัย ตลอดถึงเอกสารคำชี้แจงและเอกสารการให้ความยินยอม โดยมีการพิจารณาตัดสินดังนี้ (1) รับรอง (2) ปรับปรุงแก้ไขเพื่อรับรอง(3) ปรับปรุงแก้ไขและนำเข้าพิจารณาใหม่ หรือ (4) ไม่รับรอง
3. คณะกรรมการฯ มีอำนาจหน้าที่ในการทบทวนรายงานความก้าวหน้าของการวิจัยในช่วงเวลาที่เหมาะสมกับความเสี่ยงต่ออาสาสมัคร ทั้งนี้ต้องไม่น้อยกว่าหนึ่งครั้งต่อปี (ICH GCP 3.1.4) นอกจากนี้คณะกรรมการฯ มีอำนาจในการสังเกตกระบวนการให้ความยินยอมโดยได้รับข้อมูล หรือกระบวนการอื่นๆ ของโครงการวิจัย
4. คณะกรรมการฯมีอำนาจหน้าที่ในการระงับการรับรองให้ผ่านการพิจารณาจริยธรรมการวิจัยในมนุษย์ของโครงการวิจัยชั่วคราว (Suspension) หรือเพิกถอนการรับรอง(Withdrawal) หรือยุติโครงการวิจัยก่อนกำหนด (Termination) ในกรณีที่โครงการวิจัยมีปัญหา ซึ่งอาจทำให้มีความเสี่ยงต่ออาสาสมัคร หรือ การไม่ปฏิบัติตามหลักจริยธรรมอย่างร้ายแรง และ/หรือ อย่างต่อเนื่อง หรือ การไม่ปฏิบัติตามข้อกำหนดของคณะกรรมการฯ อย่างร้ายแรง และ/หรือ อย่างต่อเนื่อง การตัดสินระงับการรับรองฯโครงการวิจัยชั่วคราวหรือเพิกถอนการรับรองทำให้ต้องยุติโครงการวิจัยก่อนกำหนด จะต้องพิจารณาในการประชุมคณะกรรมการฯ ที่มีองค์ประชุมครบ และมีการบันทึกผลการพิจารณาตัดสินในรายงานการประชุม
5. คณะกรรมการฯ มีอำนาจหน้าที่ในการจำกัดหรือระงับการดำเนินโครงการวิจัยบางส่วน (Restriction) ในกรณีที่ผู้วิจัยไม่ปฏิบัติตามหลักการจริยธรรม หรือข้อกำหนดของคณะกรรมการฯ การจำกัดหรือระงับการดำเนินโครงการวิจัยบางส่วนจะสิ้นสุดเมื่อการไม่ปฏิบัติตามดังกล่าวได้รับการแก้ไข
6. **ความรับผิดชอบ**

อธิการบดีมหาวิทยาลัยราชภัฏกำแพงเพชรมอบหมายให้คณะกรรมการฯ มีอำนาจหน้าที่ในการพิทักษ์ซึ่งสิทธิความปลอดภัย และความเป็นอยู่ที่ดีของอาสาสมัคร (ICH GCP 3.1.1) และชุมชนที่เข้าร่วมในโครงการวิจัย

1. **แผนภูมิขั้นตอนการดำเนินการ และผู้รับผิดชอบ**

| **ขั้นตอน** | **การดำเนินการ** | **ผู้รับผิดชอบ** |
| --- | --- | --- |
| 1 | หลักจริยธรรม | คณะอนุกรรมการฯ |
| 2 | องค์ประกอบของคณะกรรมการฯ | คณะอนุกรรมการฯ |
| 3 | คุณสมบัติของคณะกรรมการฯ | คณะอนุกรรมการฯ |
| 4 | เงื่อนไขการแต่งตั้งและวาระการปฏิบัติงาน | คณะอนุกรรมการฯ |
| 5 | การลาออก การพ้นจากตำแหน่ง | คณะอนุกรรมการฯ |
| 6 | การเสนอแต่งตั้งรองประธานคณะกรรมการฯ | ประธานคณะกรรมการฯและคณะกรรมการฯ |
| 7 | การเสนอแต่งตั้งคณะกรรมการฯทดแทนและคณะกรรมการฯสมทบ | คณะอนุกรรมการฯ |
| 8 | การเสนอแต่งตั้งที่ปรึกษาหรือผู้เชี่ยวชาญอิสระ | คณะอนุกรรมการฯ |
| 9 | การแต่งตั้งประธานคณะกรรมการฯ | อธิการบดีมหาวิทยาลัยราชภัฏกำแพงเพชร |
| 10 | บทบาทและความรับผิดชอบของเลขานุการคณะกรรมการฯ และผู้ช่วยเลขานุการคณะกรรมการฯ | คณะอนุกรรมการฯ |
| 11 | บทบาทและความรับผิดชอบของคณะกรรมการฯ | คณะอนุกรรมการฯ |
| 12 | องค์ประชุม | ประธานคณะกรรมการฯ รองประธานคณะกรรมการฯ เลขานุการคณะกรรมการฯ และผู้ช่วยเลขานุการคณะกรรมการฯ |
| 13 | การพิจารณาตัดสินของคณะกรรมการฯ | ประธานคณะกรรมการฯ หรือรองประธานคณะกรรมการฯ และเลขานุการคณะกรรมการฯ หรือผู้ช่วยเลขานุการคณะกรรมการฯ |

1. **หลักการปฏิบัติ**
2. หลักจริยธรรม

คณะกรรมการฯ จะยึดถือการปฏิบัติการวิจัยทางคลินิกที่ดีของ International Conference on Harmonization Good Clinical Practice หรือ ICH GCP และหลักจริยธรรมอื่นๆ เป็นแนวทางในการทบทวนพิจารณาด้านจริยธรรมของโครงการวิจัยที่ทำการศึกษาหรือทดลองในมนุษย์ได้แก่

1. แนวทางจริยธรรมการทำวิจัยในคนแห่งชาติ ชมรมจริยธรรมการวิจัยในคนในประเทศไทย พ.ศ. 2550
2. แนวปฏิบัติและประเด็นพิจารณาทางชีวจริยธรรมด้านการทำวิจัยทางวิทยาศาสตร์การแพทย์สมัย ใหม่ที่เกี่ยวข้องกับมนุษย์ (แนวปฏิบัติการวิจัยทางพันธุกรรม แนวปฏิบัติการวิจัยด้านสเต็มเซลล์ในมนุษย์ แนวปฏิบัติการจัดทำข้อตกลงการใช้ตัวอย่างทางชีวภาพเพื่อการวิจัยระหว่างสถาบัน)พ.ศ. 2545
3. หลักการแห่งคำประกาศเฮลซิงกิ (Declaration of Helsinki) ปี 2013 และฉบับปรับปรุง
4. The National and International Ethical Guidelines for Biomedical Research Involving Human Subjects (CIOMS)
5. The Belmont Report
6. European Convention on Human Rights and Biomedicine
7. Operational Guidelines for Ethics Committees that Review Biomedical Research (WHO)
8. WHO & ICH Guidelines for Good Clinical Practice

ทั้งนี้ต้องไม่ขัดต่อกฎหมายของประเทศและกฎระเบียบอื่นๆ ในประเทศไทย

1. องค์ประกอบของคณะกรรมการฯ

คณะกรรมการฯ ประกอบด้วย คณะกรรมการจำนวน 1 ชุด (Panel) โดยประกอบด้วย กรรมการอย่างน้อย 5 คน มีคุณสมบัติ ดังต่อไปนี้

1. คณะกรรมการฯต้องมีกรรมการอย่างน้อย 1 คน ที่เกี่ยวข้องกับวิทยาศาสตร์ และมนุษยศาสตร์ และประกอบด้วยบุคคลภายนอกอย่างน้อย 1 คน
2. คณะกรรมการฯต้องมีพื้นฐานความรู้ที่หลากหลาย เพื่อส่งเสริมให้การพิจารณาโครงการวิจัยมีความสมบูรณ์และเหมาะสม
3. คณะกรรมการฯ ต้องประกอบด้วยหลากหลายสาขาวิชาชีพที่เกี่ยวข้อง เช่น แพทย์ เภสัชกร พยาบาล นักสังคมศาสตร์ นักกฎหมาย นักสถิติ ฯลฯ
4. คณะกรรมการฯ ต้องประกอบด้วยทั้งเพศชายและเพศหญิง
5. คณะกรรมการฯ ควรประกอบด้วยหลายกลุ่มอายุ
6. คุณสมบัติของคณะกรรมการฯ
7. การคัดเลือกคณะกรรมการฯ พิจารณาจากความเชี่ยวชาญในแขนงต่างๆ มีความสนใจ มีความรู้ ความเชี่ยวชาญด้านวิทยาศาสตร์และจริยธรรมการวิจัย รวมทั้งเต็มใจที่จะอุทิศเวลา ความรู้ความสามารถในการทำหน้าที่ของคณะกรรมการฯ
8. คณะกรรมการฯ ต้องทราบภาระหน้าที่รับผิดชอบของตนเองและปฏิบัติตาม SOPsอย่างเคร่งครัด
9. คณะกรรมการฯ ต้องผ่านการอบรมด้านหลักจริยธรรมการทำวิจัยในคน หลักสูตรHuman Subject Protection Courseและต้องมีการศึกษาอบรมอย่างต่อเนื่อง (Continuous training) (ดู KPRU-REC 05)
10. เต็มใจที่จะเปิดเผยชื่อ อาชีพ หน่วยงานที่สังกัด รายรับและค่าใช้จ่ายทั้งปวง (ถ้ามี) ที่เกี่ยวข้องกับการทำงานในฐานะกรรมการฯ และเปิดเผยต่อสาธารณะเมื่อมีการร้องขอ
11. คณะกรรมการฯ ต้องเปิดเผยเป็นลายลักษณ์อักษร หากมีความเกี่ยวข้องทางด้านการเงิน ด้านวิชาชีพ หรืออื่น ๆ ในโครงการวิจัยที่พิจารณา เมื่อมีการร้องขอ
12. คณะกรรมการฯ ต้องลงนามข้อตกลงเรื่องการรักษาความลับที่เกี่ยวกับการพิจารณาของที่ประชุม ตั้งแต่เริ่มรับหน้าที่ตาม KPRU-REC 04
13. เงื่อนไขการแต่งตั้งประธานคณะกรรมการฯ และคณะกรรมการฯ และวาระการปฏิบัติงาน
14. การแต่งตั้งประธานคณะกรรมการฯอธิการบดีมหาวิทยาลัยราชภัฏกำแพงเพชรเป็นผู้แต่งตั้ง
15. การแต่งตั้งรองประธานคณะกรรมการฯ เลขานุการคณะกรรมการฯ และผู้ช่วยเลขานุการคณะกรรมการฯ พิจารณาจริยธรรมการวิจัยในมนุษย์ ประธานคณะกรรมการฯ จะคัดเลือกจากคณะกรรมการฯที่สามารถปฏิบัติหน้าที่ตามข้อ 5.8 และ 5.9 และ 5.12 ได้ โดยความเห็นชอบของคณะกรรมการฯ และเสนออธิการบดีฯ แต่งตั้ง
16. การแต่งตั้งคณะกรรมการฯ เพิ่มเติมประธานคณะกรรมการฯ จะทาบทามบุคคลที่มีคุณสมบัติตามข้อ 5.2 และ 5.3 โดยอาจได้รับคำแนะนำจากคณะกรรมการฯ แล้วเสนอผ่านรองอธิการบดีที่ได้รับมอบหมายเพื่อให้อธิการบดีแต่งตั้ง
17. คณะกรรมการฯ มีวาระการดำรงตำแหน่งคราวละ 2 ปีกรรมการฯ ที่พ้นตำแหน่งตามวาระมีสิทธิ์ที่จะได้รับการแต่งตั้งได้อีก
18. คณะกรรมการส่งประวัติและผลงาน (CV) พร้อมลงนามและวันที่ เพื่อสำนักงานฯ จัดเก็บในแฟ้มสมาชิก ทั้งนี้ ต้องส่งฉบับใหม่ที่มีข้อมูลฉบับใหม่ที่มีข้อมูลเป็นปัจจุบันทุกปี
19. การแต่งตั้งคณะกรรมการฯ สมทบ
20. ประธานคณะกรรมการฯ เสนอชื่อบุคคลเป็นคณะกรรมการฯสมทบและได้รับความเห็นชอบจากคณะกรรมการฯ แล้วเสนออธิการบดีให้แต่งตั้ง สำหรับกรรมการฯ ที่ไม่ได้สังกัดมหาวิทยาลัยราชภัฏกำแพงเพชรจะสรรหาและได้รับความเห็นชอบโดยคณะกรรมการฯ
21. คณะกรรมการฯ สมทบ มีวาระการดำรงตำแหน่งคราวละ 2ปี กรรมการฯสมทบ ที่พ้นตำแหน่งตามวาระ มีสิทธิ์ที่จะได้รับการแต่งตั้งได้อีก
22. การลาออก การพ้นจากตำแหน่ง และการแต่งตั้งทดแทน
23. กรรมการฯที่ประสงค์จะลาออกก่อนครบวาระการปฏิบัติงาน ต้องยื่นหนังสือขอลาออกต่อประธานกรรมการฯ และได้รับความเห็นชอบจากคณะกรรมการฯ
24. การพ้นตำแหน่งนอกเหนือจากการครบวาระการปฏิบัติจะกระทำได้ในกรณีใดกรณีหนึ่งดังต่อไปนี้ (แสดงและเก็บหลักฐาน)

(1) ตาย

(2) ลาออกจากหน่วยงานต้นสังกัด

(3) ต้องพิพากษาถึงที่สุดให้จำคุก เว้นแต่เป็นความผิดอันได้กระทำโดยประมาทหรือความผิดลหุโทษ

(4) เป็นบุคคลล้มละลาย

(5) เป็นบุคคลไร้ความสามารถหรือเสมือนไร้ความสามารถ

(6) มีเหตุบกพร่องอย่างมากต่อหน้าที่หรือมีความประพฤติเสื่อมเสียอย่างร้ายแรง และคณะกรรมการฯ เห็นสมควรให้ออกจากตำแหน่ง

(7) หากมีการปรับปรุง SOPs ตามความเห็นชอบของคณะอนุกรรมการฯ ต้องปรับองค์ประกอบของคณะกรรมการตาม SOPs

1. การแต่งตั้งทดแทนประธานกรรมการฯ จะพิจารณาผู้ที่มีคุณวุฒิเหมาะสมโดยได้รับความเห็นชอบจากคณะกรรมการฯ แล้วเสนออธิการบดีให้แต่งตั้งเป็นกรรมการทดแทน ทั้งนี้ มีวาระการปฏิบัติหน้าที่เท่ากับเวลาที่เหลือของกรรมการที่ออกไป
2. ที่ปรึกษาหรือผู้เชี่ยวชาญ
3. เมื่อคณะกรรมการฯประชุมแล้วมีมติให้ขอคำปรึกษาจากที่ปรึกษาอิสระในประเด็นวิทยาศาสตร์และจริยธรรมต่อโครงการวิจัยหรือกรรมการฯ ที่ได้รับมอบหมายให้เป็นผู้ทบทวน(Primary reviewer) เสนอขอคำปรึกษาจากที่ปรึกษาอิสระหรือเลขานุการคณะกรรมการฯ เห็นสมควรขอคำปรึกษาจากที่ปรึกษาอิสระ (ดู KPRU-REC 06)
4. ที่ปรึกษาอิสระอาจเป็นผู้แทนของชุมชนหรือผู้ป่วย หรือเป็นผู้เชี่ยวชาญด้านการแพทย์ สถิติ สังคมศาสตร์ กฎหมาย จริยธรรม ศาสนาฯลฯ ตามที่คณะกรรมการฯ เห็นสมควร
5. การแต่งตั้งที่ปรึกษาอิสระในคณะกรรมการฯ จะอยู่ภายใต้เงื่อนไขต่อไปนี้

(1) เต็มใจที่จะเปิดเผยชื่อ อาชีพ และหน่วยงานที่สังกัดต่อสาธารณะรายรับและค่าใช้จ่ายทั้งปวง (ถ้ามี) ที่เกี่ยวข้องกับการทำงานในฐานะกรรมการต้องมีการลงบันทึกและพร้อมที่จะเปิดเผยต่อสาธารณะเมื่อมีการร้องขอ

(2) ต้องลงนามในข้อตกลงเรื่องการรักษาความลับที่เกี่ยวกับผลการพิจารณาจากที่ประชุมการยื่นเสนอโครงการข้อมูลเกี่ยวกับอาสาสมัครและเรื่องอื่น ๆ ที่เกี่ยวข้อง

(3) เมื่อที่ปรึกษาอิสระพิจารณาแล้วเสร็จถือว่าสิ้นสุดการเป็นที่ปรึกษาอิสระ

1. หน้าที่ ความรับผิดชอบของผู้ปฏิบัติงาน

หน้าที่ความรับผิดชอบของคณะกรรมการฯ มีดังต่อไปนี้

ประธานคณะกรรมการฯ มีหน้าที่เป็นประธานการประชุม สรรหาบุคคลที่ เหมาะสมเป็นคณะกรรมการฯ และหน้าที่ตามข้อ 5.9รองประธานคณะกรรมการฯ ปฏิบัติหน้าที่แทนประธานคณะกรรมการฯ เมื่อ ประธานคณะกรรมการฯไม่สามารถปฏิบัติหน้าที่ได้ เช่น เป็นประธานในการประชุมและหน้าที่ตามข้อ 5.9

เลขานุการคณะกรรมการฯ รับผิดชอบด้านการบริหารจัดการ และการดำเนินงาน ของคณะกรรมการฯให้เป็นไปด้วยความเรียบร้อย ตามวิธีดำเนินการมาตรฐาน และช่วยประธานในการ ดำเนินการประชุม และสรุปผลการพิจารณาและ บันทึกการประชุมและหน้าที่ตามข้อ 5.9และ 5.10ผู้ช่วยเลขานุการคณะกรรมการฯ ปฏิบัติหน้าที่ช่วยเลขานุการคณะกรรมการฯ

คณะกรรมการฯ มีหน้าที่และความรับผิดชอบของคณะกรรมการฯ ใน หัวข้อ 5.9และ 5.10

1. บทบาทและความรับผิดชอบของคณะกรรมการฯ
2. พิจารณาให้ข้อเสนอแนะ ปรับปรุงแก้ไข และรับรองโครงการวิจัย ตามศาสตร์ที่เกี่ยวข้อง ระเบียบวิธีการวิจัย และด้านจริยธรรม โดยมีการประเมินโครงการต่างๆ (ตามแบบประเมิน) ที่เสนอเข้ามาอย่างอิสระก่อนที่จะเข้าประชุม คณะกรรมการฯ มีส่วนร่วมในการอภิปรายตามความเหมาะสม ลงมติรับรองไม่รับรอง สั่งให้ปรับเปลี่ยนหรือเสนอให้รอการพิจารณาเรื่องที่เสนอเข้าที่ประชุมแต่ละเรื่องในระหว่างการประชุม และการเชิญผู้วิจัยหลักเข้าชี้แจงต่อข้อสงสัยในการประชุมคณะกรรมการฯ ทั้งนี้ การปฎิบัติดังกล่าวทั้งหมด ใช้ในกรณี (1)การพิจารณาครั้งแรก (2) การพิจารณาทบทวนต่อเนื่อง (3) การแก้ไขเพิ่มเติม (4) การเบี่ยงเบนจากโครงการวิจัยโดยคาดไม่ถึง และ (5) การโฆษณา
3. คุ้มครองบุคคลที่เกี่ยวข้องกับงานวิจัยทั้งหมด แม้เกี่ยวข้องกับงานวิจัยดังกล่าวเพียงบางส่วน โดยไม่คำนึงถึงผู้ให้การสนับสนุน
4. กำหนดให้ส่งรายงานความก้าวหน้า และตรวจสอบการศึกษาวิจัย ที่ผ่านจริยธรรมการวิจัยจำกัดขอบเขต หรือยับยั้งชั่วคราวหรือยกเลิกการรับรองงานวิจัยที่ผ่านจริยธรรมการวิจัย
5. พิจารณาทบทวนการเบี่ยงเบนจากโครงการวิจัยโดยคาดไม่ถึง
6. พิจารณาตรวจเยี่ยมติดตามโครงการวิจัยที่ได้รับการรับรองให้ผ่านจริยธรรมการวิจัยแล้วเป็นระยะๆ
7. พิจารณาทบทวน ลงฉันทามติ หรือลงคะแนนเสียงในเรื่องที่เกี่ยวข้องอื่นๆ ที่อยู่ในระเบียบวาระการประชุม
8. พิจารณาให้ความเห็นชอบโครงการ งบประมาณ และการขอรับการสนับสนุนจากมหาวิทยาลัย

ราชภัฏกำแพงเพชรเพื่อดำเนินการและพัฒนาคุณภาพของงานจริยธรรมการวิจัยอย่างต่อเนื่องซึ่งจัดทำและนำเสนอโดยสถาบันวิจัยและพัฒนา มหาวิทยาลัยราชภัฏกำแพงเพชร

1. พัฒนาคุณภาพของคณะกรรมการฯ ต่อเนื่อง
2. ได้รับการศึกษาต่อเนื่องเกี่ยวกับจริยธรรมการวิจัยอย่างน้อยปีละ 1 ครั้ง
3. เก็บรักษาเอกสารและผลการประชุมของคณะกรรมการฯเป็นความลับ
4. แจ้งการขัดแย้งทางผลประโยชน์ (ถ้ามี)
5. ร่วมในกิจกรรมการศึกษาต่อเนื่องด้านหลักจริยธรรมการทำวิจัยในคนทั้งด้านหลักจริยธรรมการวิจัย ระเบียบวิธีวิจัย สถิติที่ใช้ในการทำวิจัย และด้านต่างๆ ที่เกี่ยวข้อง
6. สำนักงานคณะกรรมการฯ
7. สำนักงานคณะกรรมการฯ ประกอบด้วย เลขานุการคณะกรรมการฯ ผู้ช่วยเลขานุการคณะกรรมการฯและมีเจ้าหน้าที่สำนักงานฯ อย่างน้อย1คน
8. สำนักงานคณะกรรมการฯ มีหน้าที่ดังต่อไปนี้
9. จัดทำคำของบประมาณประจำปีเสนอต่ออธิการบดีหรือรองอธิการบดีที่ได้รับมอบหมาย
10. จัดระบบ วิธีการเก็บ วิธีการสืบค้นโครงการวิจัย และเอกสารที่เกี่ยวข้องทั้งหมด
11. เตรียม เก็บรักษา แจกจ่ายเอกสารโครงการวิจัย
12. จัดเตรียมการประชุมคณะกรรมการฯ
13. เก็บรักษาวาระการประชุมและรายงานการประชุม
14. เก็บรักษาระบบเอกสารและเอกสารสำคัญของคณะกรรมการฯ
15. ติดต่อคณะกรรมการฯและผู้เสนอโครงการวิจัย
16. สนับสนุนให้มีการอบรมคณะกรรมการฯ และเจ้าหน้าที่ประจำสำนักงาน
17. ให้ข้อมูลแก่บุคคลภายนอกที่มีส่วนเกี่ยวข้องกับการวิจัยเมื่อได้รับการร้องขอ
18. ให้การสนับสนุนที่จำเป็นแก่กิจกรรมของคณะกรรมการฯ
19. ให้ข้อมูลปัจจุบัน (Update)ในประเด็นที่เกี่ยวข้องกับจริยธรรมการวิจัยและเอกสารที่เกี่ยวข้องแก่คณะกรรมการฯ
20. ตรวจสอบการฝึกอบรม หรือการศึกษาต่อเนื่องของคณะกรรมการฯ และบันทึกการฝึกอบรมพร้อมกับเก็บหลักฐาน
21. จัดทำสรุปผลการดำเนินงานประจำปี เพื่อเสนอต่ออธิการบดีมหาวิทยาลัยราชภัฏกำแพงเพชร
22. องค์ประชุมของคณะกรรมการฯ

องค์ประชุมของคณะกรรมการฯ ต้องประกอบด้วยกรรมการฯ อย่างน้อย 4คน โดยมี

1. กรรมการฯ อย่างน้อย 1 คน ไม่ได้สังกัดมหาวิทยาลัยราชภัฏกำแพงเพชร
2. กรรมการฯ อย่างน้อย 1 คน ไม่เกี่ยวข้องกับงานด้านการแพทย์ และ/หรือวิทยาศาสตร์สุขภาพ(ICH GCP 3.2.1)
3. กรรมการฯ ที่มีความรู้และประสบการณ์ในสาขาการวิจัยอย่างน้อย 1 คนทั้งนี้ กรรมการฯ คนหนึ่งอาจมีคุณสมบัติมากกว่า 1 ข้อได้
4. กรรมการฯ อย่างน้อย 1 คน ที่มีความรู้และประสบการณ์หลากหลายสาขาวิชาชีพที่เกี่ยวข้อง เช่น แพทย์ เภสัชกร พยาบาล นักสังคมศาสตร์ นักกฎหมาย นักสถิติ ฯลฯ
5. การพิจารณาตัดสินของคณะกรรมการฯ

การพิจารณาตัดสินของคณะกรรมการฯ ใช้ฉันทามติ (Consensus) ในกรณีที่กรรมการมีความเห็นขัดแย้ง ให้ใช้การลงคะแนน (Vote) และถือความเห็นส่วนใหญ่เป็นมติของที่ประชุม

1. **คำนิยาม**

การรักษาความลับ การไม่เปิดเผยข้อมูลอันเกี่ยวข้องกับข้อมูลในโครงการวิจัย การพิจารณาของที่ ประชุมคณะกรรมการฯ และข้อมูลอื่นๆที่เกี่ยวข้อง

คณะกรรมการฯ คณะกรรมการจริยธรรมการวิจัยในมนุษย์ที่มีหน้าที่หลัก คือ รับผิดชอบในการ ปกป้องสิทธิ ความปลอดภัย และสุขภาพและความเป็นอยู่ที่ดีของอาสาสมัครที่ร่วมใน การวิจัย

1. **ภาคผนวก**
2. AF 01-03 แบบฟอร์มและแฟ้มประวัติคณะกรรมการจริยธรรมการวิจัยในมนุษย์

มหาวิทยาลัย

1. **เอกสารอ้างอิง**
2. World Health Organization,Standards and Operational Guidance for Ethics Review of Health-Related Research with Human Participants, 2011.
3. International Conference on Harmonization, Guidance on Good Clinical Practice (ICH GCP) 2016.
4. หลักการแห่งคำประกาศเฮลซิงกิ (Declaration of Helsinki) ปี 2013 และฉบับปรับปรุง
5. The National and International Ethical Guidelines for Biomedical Research Involving Human Subjects (CIOMS)2016.
6. แนวทางจริยธรรมการทำวิจัยในคนแห่งชาติ ชมรมจริยธรรมการวิจัยในคนในประเทศไทยพ.ศ. 2550
7. แนวปฏิบัติและประเด็นพิจารณาทางชีวจริยธรรมด้านการทำวิจัยทางวิทยาศาสตร์การแพทย์สมัยใหม่ที่เกี่ยวข้องกับมนุษย์ (แนวปฏิบัติการวิจัยทางพันธุกรรม แนวปฏิบัติการวิจัยด้านสเต็มเซลล์ในมนุษย์ แนวปฏิบัติการจัดทำข้อตกลงการใช้ตัวอย่างทางชีวภาพเพื่อการวิจัยระหว่างสถาบัน พ.ศ. 2545
8. หลักจริยธรรม The Belmont Report

AF 01-03/1.0

**แบบฟอร์มและแฟ้มประวัติคณะกรรมการจริยธรรมการวิจัยในมนุษย์ มหาวิทยาลัยราชภัฏกำแพงเพชรKPRU-REC CV**

**PERSONAL DETAILS**

* **First Name:**
* **Surname:**
* **Gender:**
* **Nationality:**
* **Address (including city and country, zip code):**
	+ **Office:**
	+ **Home:**
* **Contact e-mail:**
* **Mobile:**

**EDUCATION**

* **Post graduate (diploma, MS, PHD); Major field**
* **Bachelordegree (Major field)**

**CURRENT EMPLOYMENT/EC/IRB AFFILIATION**

* **Job Title:**
* **Institution/ Organization:**
* **EC/ IRB Membership:**
* **Name of EC/ IRB:**
* **Affiliation(ต้นสังกัด):**

**PREVIOUS PROFESSIONAL EXPERIENCE**

* **Academic Achievement(ประวัติด้านวิชาการและวิจัย):**
* **Administrative Experience (ประวัติด้านการบริหาร):**
* **Professional Membership (สมาชิกของชมรมวิชาชีพ):**

**RESEARCH ETHICS, GCP and OTHER RELEVANT TRAININGS**

**Signature :**

 **(.......................................)**

**Date :**

**Blank Page**